RESOLUCIÓN do 17 de setembro de 2020, da Dirección Xeral de Xuventude, Participación e Voluntariado, pola que se publica a Resolución do 4 de setembro de 2020, ditada no procedemento BS320A, de concesión de subvencións convocadas ao abeiro da Orde do 7 de xaneiro de 2020 pola que se regulaban as bases das axudas enmarcadas no programa Servizo de voluntariado xuvenil e se procedía á súa convocatoria para o ano 2020.
Consellería de Política Social — III. Outras disposicións — 25/09/2020

A Consellería de Política Social convocou para o ano 2020, a través da Orde do 7 de xaneiro de 2020 (DOG núm. 22, do 3 de febreiro), as axudas enmarcadas no programa Servizo de voluntariado xuvenil.
De conformidade coa disposición adicional terceira, apróbase a delegación de atribucións da persoa titular da Consellería de Política Social na persoa titular da Dirección Xeral de Xuventude, Participación e Voluntariado para resolver a concesión, denegación, modificación ou outras incidencias das axudas previstas nesta orde, así como para autorizar e dispor os gastos, o recoñecemento das obrigas e a proposta de pagamento, en relación co disposto no artigo 73.a) do Decreto lexislativo 1/1999, do 7 de outubro.
Así mesmo, o artigo 15 da orde indica que se publicarán no Diario Oficial de Galicia, de conformidade co artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e as correspondentes resolucións deste procedemento. Esta publicación producirá os efectos da notificación.
Con data do 30 de xullo de 2020 ditouse a primeira resolución de concesión de subvencións respecto das axudas convocadas ao abeiro da Orde do 7 de xaneiro de 2020. A resolución publicouse no Diario Oficial de Galicia o 10 de agosto de 2020 (DOG núm. 159).
No artigo 12.6 da orde establécese que, unha vez distribuído e esgotado o crédito, aquelas solicitudes que non obtivesen axuda, aínda que teñan cincuenta ou máis puntos, entrarán nunha lista de reserva por se algunha das concedidas renuncia.
A contía global da convocatoria recollida no artigo 5 da orde é de 255.000,00 €.
Debido ás renuncias á subvención de entidades locais e de entidades de acción voluntaria incrementouse a aplicación orzamentaria 13.05.312F.460.0 na cantidade de catorce mil oitocentos setenta euros (14.870 €) e a aplicación 13.05.312F.481.0 na cantidade de oito mil catrocentos euros (8.400 €). Como consecuencia disto ditouse unha nova resolución de concesión o 4 de setembro de 2020.
Polo exposto,
Primeiro. Ordenar a publicación no Diario Oficial de Galicia do contido íntegro da Resolución do 4 de setembro de 2020, ditada no procedemento BS320A, de concesión de subvencións convocadas ao abeiro da Orde do 7 de xaneiro de 2020 pola que se regulaban as bases das axudas enmarcadas no programa Servizo de voluntariado xuvenil e se procedía á súa convocatoria para o ano 2020.
Segundo. Comunicar que a Resolución do 4 de setembro de 2020 esgota a vía administrativa e contra ela poderá interporse recurso potestativo de reposición ante o mesmo órgano que a ditou, no prazo dun (1) mes contado a partir do día seguinte á publicación desta resolución no Diario Oficial de Galicia, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous (2) meses, contados a partir do día seguinte da publicación desta resolución no Diario Oficial de Galicia.
Santiago de Compostela, 17 de setembro de 2020
Con data do 30 de xullo de 2020 ditouse a primeira resolución de concesión de subvencións respecto das axudas convocadas ao abeiro da Orde do 7 de xaneiro de 2020. A resolución publicouse no Diario Oficial de Galicia o 10 de agosto de 2020 (DOG núm. 159).
O artigo 12.6 da orde de convocatoria establece que: «Unha vez distribuído e esgotado o crédito, aquelas solicitudes que non obtivesen axuda, aínda que teñan cincuenta ou máis puntos, entrarán nunha lista de reserva por se algunha das concedidas renuncia».
O artigo 12.2 regula a Comisión de Valoración que valorará e seleccionará as solicitudes consonte cos criterios establecidos no artigo 13 e emitirá un informe no cal se concrete o resultado da avaliación efectuada e a contía da axuda proposta para cada entidade, consonte o establecido no artigo 12.4. O 23 de xullo de 2020 a Comisión de Avaliación estudou e avaliou os proxectos presentados.
A contía global da convocatoria recollida no artigo 5 das bases da convocatoria é de 255.000,00 €, dos cales un total de cento vinte mil euros (120.000 €) corresponden a entidades locais con cargo á aplicación orzamentaria 13.05.312F.460.0 e cento trinta e cinco mil euros (135.000 €) corresponden a entidades de acción voluntaria na aplicación 13.05.312F.481.0.
Debido ás renuncias á subvención de entidades locais e de entidades de acción voluntaria incrementouse a aplicación orzamentaria 13.05.312F.460.0 na cantidade de catorce mil oitocentos setenta euros (14.870 €) e a aplicación 13.05.312F.481.0 na cantidade de oito mil catrocentos euros (8.400 €).
Polo anterior,
Primeiro. Aceptar as seguintes renuncias da lista de entidades beneficiarias:
Entidades locais.
Entidades de acción voluntaria.
Segundo. Conceder ás seguintes entidades da lista de reserva a subvención convocada pola Orde do 7 de xaneiro de 2020 con cargo á aplicación orzamentaria 13.05.312F.460.0 (entidades locais) e con cargo á aplicación orzamentaria 13.05.312F.481.0 (entidades de acción voluntaria):
Entidades locais.
Entidades de acción voluntaria.
Terceiro. De conformidade co artigo 15 das bases reguladoras, as entidades beneficiarias disporán dun prazo de dez (10) días, desde a publicación da resolución de concesión, para realizar os trámites establecidos no dito artigo.
Cuarto. Esta resolución esgota a vía administrativa e contra ela poderá interporse recurso potestativo de reposición ante o mesmo órgano que a ditou, no prazo dun (1) mes contado a partir do día seguinte á súa publicación no Diario Oficial de Galicia, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous (2) meses, contados a partir do día seguinte da publicación no Diario Oficial de Galicia, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de setembro de 2020
A conselleira de Política Social; P.D. (Orde do 20.12.2019); Cristina Pichel Toimil, directora xeral de Xuventude, Participación e Voluntariado.